Document ID: /fineweb-2-swissfilter-quality_10-filterrobots/filtered/02038.jsonl.gz/2826

Pausa da cumbat tegna prest dapi duas emnas
- Venderdi, 11.9.2015, 16:19
En l'Ucraina da l'ost para l’armistizi da funcziunar. Dapi prest 2 emnas n'han dà nagins cumbats tranter l'armada ucranaisa ed ils separatists.
Singuls cumbats pli pitschens haja quai dà sulettamain en la regiun da Lugansk, ha declerà il schef da stadi ucranais Petro Poroschenko curt avant l'inscunter dals ministers da l'exteriur a Berlin. Tenor el è uschia l'emprim punct da la cunvegna da pasch da Minsk ademplì.
Tenor la cunvegna ston sco proxim pass las truppas dals separatists pro-russ sa retrair e puspè laschar controllar l'armada ucranaisa il cunfin cun la Russia.
RR novitads 16:00